《山东上年被灾州县颇多》
清代·乾隆

齐鲁民何辜，连年未逢稔，
每念沟壑填，深宫那安枕。
昨始入兖境，所见犹未甚，
寸衷稍自慰，为之食甘腍。
孰知数日来，触景堪愁朕，
村落多萧条，老幼率憯懔。
腹饥嗷鸿哀，衣薄状鹤凚，
纵屡加赈施，未足苏凄凛。
休助古有经，损益道须审，
用是截漕艘，亟命发仓廪。
嗟哉守土臣，旬宣其勤恁。